મુંબઈઃ બોલિવૂડની સૌથી લોકપ્રિય જોડીમાં શાહરૂખ-કાજોલનો સમાવેશ થાય છે. બંને વચ્ચે સારી કેમેસ્ટ્રી જોવા મળે છે. કાજોલે હાલમાં જ એક પ્રોગ્રામમાં ખુલાસો કર્યો હતો કે શૂટિંગ સમયે શાહરૂખ ઘણી જ મસ્તી કરે છે. કાજોલે 'દિલવાલે દુલ્હનિયા લે જાયેંગે'નો એક કિસ્સો શૅર કર્યો હતો. કાજોલે કહ્યું હતું કે આ ફિલ્મના શૂટિંગ દરમિયાન શાહરૂખ ખાને તેને નીચે પાડી દીધી હતી. કાજોલે એમ પણ કહ્યું હતું કે શાહરૂખે જે મસ્તીઓ કરી છે, તેની સાથે, તેને લઈને તેની પર કેસ ચાલવો જોઈએ.